**Dezbrăcată de forme**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochii tăi

îsi scutură taina

peste buzele mele

când mă umbresti cu privirea.

păsările-s cercuri de aur,

urme de stele,

valuri ce-si spumegă trecutul prin insomnii.

o rază îți mângâie sânii,

coapsele voluptoase,

gândul dezlănțuit, amorezat

la o singură atingere.

astăzi e-un mâine,

trăirile noastre un

prezent în care se scaldă

iubirea

dezbrăcată de forme.